খালেদ চৌধুরী
খালেদ চৌধুরী (২০শে ডিসেম্বর ১৯১৯  - ৩০শে এপ্রিল ২০১৪) একজন নাট্য ব্যক্তিত্ব এবং বাংলার শিল্পী ছিলেন। তিনি বাংলা ও হিন্দি উভয় বিভাগে নাটকের বিভিন্ন পরিচালকের সঙ্গে কাজ করেছিলেন, যাঁদের মধ্যে ছিলেন শম্ভু মিত্র, তৃপ্তি মিত্র, ও শ্যামানন্দ জলান। তার কাজের পরিধি বিস্তৃত ছিল — মঞ্চ সেট এবং পোশাক প্রস্তুত করা, এবং পরে তিনি সংগীত পরিচালক হিসাবেও কাজ করেছিলেন। তিনি অবিবাহিত ছিলেন, ভারতের কলকাতায় থাকতেন। ২৬শে জানুয়ারি, ২০১২ সালে ভারতের প্রজাতন্ত্র দিবসের সম্মান তালিকায় থিয়েটারে তার অবদানের জন্য তাঁকে পদ্মভূষণ সম্মানে ভূষিত করা হয়েছিল। ৩০শে এপ্রিল ২০১৪ সালে কলকাতায় তার মৃত্যু হয়।